Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18893

j) humanitárius segélyezési feladatok, küldetések jelenléte és műveletei, mint amilyeneket az ENSZ védnöksége alatt folytatnak, az alkalmazott eljárásokkal és/vagy az okozott korlátozásokkal együtt. 8.1.3. Az érvényes NOTAM-ok és más sürgős jellegű tájékoztatások ismételt összefoglalását nyílt szöveges repülés előtti tájékoztató bulletin (PIB) formájában kell hozzáférhetővé tenni a repülő személyzet számára. Megjegyzés.- a PIB (Pre-flight Information Bulletins - Repülés Előtti Tájékoztató Bulletin) összeállítására vonatkozó útmutató anyag a Légiforgalmi Tájékoztató Szolgálatok Kézikönyvében (Aeronautical Information Services Manual - Doc 8126) található. 8.2. Automatizált légiforgalmi tájékoztató rendszerek 8.2.1. Ott, ahol a polgári légügyi hatóság, vagy az az ügynökség, melyre a 3.1.1. c) pontban leírtaknak megfelelően a szolgáltatás felügyeletét átruházták, automatizált repülés előtti légiforgalmi tájékoztató rendszereket használ, hogy segítségével a légiforgalmi tájékoztatásokat/léginavigációs adatokat hozzáférhetővé tegyék az üzemeltetést végző személyzet részére, beleértve a hajózó-személyzet tagjait is, a repülésük előtti önálló eligazítás, repülés tervezés és a repülés tájékoztató szolgálat céljaira, a rendelkezésre bocsátott tájékoztatások/adatok meg kell feleljenek a 8.1.2. és 8.1.3. pontban leírt rendelkezéseknek. 8.2.2. Ajánlás.- A repülés előtti automatizált légiforgalmi tájékoztató rendszereket, melyek az üzemeltetést végző személyzet részére, beleértve a hajózó-személyzet tagjait, és más érintett légiforgalmi személyzeteket is, egy összehangolt, közös hozzáférési lehetőséget biztosítanak a légiforgalmi tájékoztatásokhoz - a 8.2.1. pontban leírtaknak megfelelően - valamint a meteorológiai tájékoztatásokhoz - a Meteorológiai Szolgálat a Nemzetközi Légiközlekedés Számára – 3. Annex – 9.5.1. pontja alapján - lehetőség szerint a polgári légügyi hatóság, vagy az az ügynökség - melyre a 3.1.1. c) pontban leírtaknak megfelelően a szolgáltatás felügyeletét átruházták - és az illetékes meteorológiai hatóság között kötött egyezményben foglaltak szerint kell felállítani. 8.2.3. Ahol repülés előtti automatizált légiforgalmi tájékoztató rendszereket használnak összehangolt, közös hozzáférési lehetőségként az üzemeltetést végző személyzet részére, beleértve a hajózó-személyzet tagjait, és más érintett légiforgalmi személyzeteket is, a légiforgalmi tájékoztatásokhoz/adatokhoz, valamint a meteorológiai tájékoztatásokhoz, a polgári légügyi hatóság, vagy az az ügynökség, melyre a 3.1.1. c) pontban leírtaknak megfelelően a szolgáltatás felügyeletét átruházták, továbbra is felelősséggel tartozik az ilyen rendszerek segítségével biztosított légiforgalmi tájékoztatások/adatok minőségéért és időszerűségéért. Megjegyzés – Az érintett meteorológiai hatóság tartozik felelősséggel az ilyen rendszerek segítségével biztosított meteorológiai tájékoztatások minőségéért, a 3. Annex – 9.5.1. pontja alapján. 8.2.4. Egy automatizált légiforgalmi tájékoztató rendszer repülés előtti saját-eligazítási eszközeinek szükség szerint hozzáférést kell biztosítaniuk a légiforgalmi tájékoztató szolgálatokkal történő konzultáció lehetőségéhez telefon, vagy más alkalmas telekommunikációs eszköz segítségével az üzemeltetést végző személyzet részére, beleértve a hajózószemélyzet tagjait is és más érintett légiforgalmi személyzeteket is. Az ilyen eszközök ember/gép közötti kapcsolatot megvalósító műszaki megoldásainak könnyű, segítségről is gondoskodó hozzáférést kell biztosítaniuk minden vonatkozó tájékoztatáshoz/adathoz. 2007/70/II. szám 8.2.5. Ajánlás.- A repülés előtti saját-eligazítás, repülés tervezés és repülés tájékoztató szolgálat céljaira légiforgalmi tájékoztatásokat/adatokat biztosító automatizált légiforgalmi tájékoztató rendszereknek lehetőség szerint:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes